Kolejno edycjo Festiwalu Kultury Ślonski za nami
Dnia 04.siyrpnia 2013r. we piykne słoneczne latowe niedzielne popołudnie we Parku Zdrojowym we Jastrzębiu łodbyła sie kolejno już edycjo Festiwalu Kultury Ślonski. Na imprezie zorganizowanej bez Stowarzyszyni Kobiet Działajoncych na Rzecz Propagowanio Kultury Ślonskiej bawjili sie mieszkańcy Jastrzębia i przijezdni goście. .Dlo przybyłych na miejsce zaśpiywały zespoły taki jak „Jastrzymbioki „czy „Jasieniczani”. Nie brakło tyż wystympu kabaretu „Masztalscy”, Duetu „Baba z chłopym” czy Teatru „Gry i ludzie”. Słuchacze mieli tyż okazjo łobejrzeć wystawa straszkow polnych Floriana Kohuta i jak co roku posmakować rozmańtych ślonskich przetworow. Nie zapomniano tyż ło bajtlach dlo kierych było wiela konkursow toż uciechy było co niymiara . Jednako na samym poczontku wzorym zeszłych lot łostała wrynczono bez Bronisława Wątroby Odznaka „ Pszociela Śląskiej Godki”. Potym rozwionzano konkurs literacki pt „Nasze bery i bojki „. Jest nam niezmiernie miło doniyś ,że laureatami zostali tyż domownicy Slonski Godki tacy jak Barbara Politaj i Bernard Śmigała .Ta pierwsza jest laureatką nie po roz pierszy i pod tym wzglyndym bije na gowa a raczyj na szkryflani wszystkich Tych kierzi brali w takim Festiwalu udział .Baśko dziynkujymy że swojim piyknym szkryflaniym sławisz nasza piykno ślonsko godka. Zaś wszystkim inszym kerzi erbli jakiś nagrody czy dyplomy gratulujymy i życzymy dalszych sukcesow.
foto pochodzi z galerii B. Wątroby
Regina Sobik
szl_Latn szl_Latn pol_Latn vec_Latn